**ПОЛИТИКА ЗА ПРИВАТНОСТ ЗА АПЛИКАЦИЈАТА MTEL MK**

Друштвото за трговија и услуги МТЕЛ ДООЕЛ Скопје, ул. Максим Горки бр.11/1-3 собира и обработува лични податоци на корисниците/претплатниците во согласност со Законот за заштита на личните податоци („Сл. весник на РСМ“ бр. 42/2020 и 294/2021)

За потребите на **апликацијата** **MTEL MK**, Друштвото за трговија и услуги МТЕЛ ДООЕЛ Скопје ги обработува личните податоци на корисниците/претплатниците и во согласност со оваа Политика на приватност.

Оваа Политика на приватност на јасен, разбирлив и лесно достапен начин објаснува кои лични податоци ги собира и обработува Друштвото за трговија и услуги МТЕЛ ДООЕЛ Скопје, за потребите на **апликацијата MTEL MK**, како контролор на лични податоци (во понатамошниот текст: МТЕЛ ДООЕЛ Скопје):

***Лични податоци***

1. При користење на **апликацијата** **MTEL MK**, МТЕЛ ДООЕЛ Скопје од корисниците/претплатниците на услугите ги собира и обработува следните лични податоци: **име презиме** и **телефонски број.**

***Правна основа***

1. Правна основа за обработка на личните податоци за користење на **апликацијата** **MTEL MK**, е пријавата/регистрацијата како корисник на **апликацијата**, што се смета како **Изјава за согласност.**

***Параметри за пристап***

1. За користење на **апликацијата MTEL MK**, корисникот го внесува телефонскиот број, по што **потврдува** дека внесениот телефонски број е негов. По неговата потврда, преку порака добива **код**, кој го внесува во празните полиња за **верификација**. Следното поле е **„Ајде да се запознаеме“**, каде што корисникот го внесува своето име и презиме. Потоа корисникот може да избере некое од наведените полиња како што е полето **„Тарифи“** каде што корисникот има можност да избере тарифни додатоци кои се моментално понудени преку оваа **апликација,** полето **„Мој налог“** каде што е даден „Преглед на месечната претплата“ и „Дополнителните трошоци“, или полето **„Услуги“** каде што корисникот може да активира: „Повик на чекање“ кој му овозможува на корисникот, ако некој се обиде да го добие додека зборува, да слушне сигнал дека го чека повик, „Сподели кредит“, односно можност за уплата на кредит за друг и „Интернет поставки“ за корисникот да ги преземете поставките и за да се поврзе.

Покрај горенаведенети полиња, корисникот може да управува со налозите, односно преку оваа апликација да проверува и активира дополнителни услуги на повеќе кориснички броеви.

1. Почнувајќи од активација на услугите, се смета дека сите дејства извршени преку параметрите за пристап се извршени од страна на корисникот или со негова согласност, па корисникот е во целост одговорен за сите последици предизвикани од таквите дејства. Со тоа корисникот е должен да оневозможи нивно користење од страна на неовластени лица.

**Начин на собирање на податоци и транспарентност**

1. Личните податоци (телефонски број и име и презиме) се собираат директно од корисникот при пријавување/регистрирање на **апликацијата MTEL MK**. Без нив, корисникот не може да ја користи **апликацијата**.
2. При инсталирање на **апликацијата** **MTEL MK** и пријавување за користење, корисникот **преку оваа Политика за приватност** се информира за обработката на неговите лични податоци, во согласност со Законот за заштита на личните податоци (Сл. весник на РСМ бр.42/2020 и 294/2021), при што корисникот **дава своја согласност** – го означува прозорчето пред изјавата дека се согласува со оваа Политика за приватност.

**Обем на податоци кои се обработуваат**

1. МТЕЛ ДООЕЛ Скопје обработува лични податоци за цели кои се конкретно одредени, изречни и оправдани. МТЕЛ ДООЕЛ Скопје при добивањето на податоци се придржува до начелото на минимален обем на податоци, па од лицата на кои се однесуваат податоците се собираат само оние податоци кои се неопходни за исполнување на целите за кои се обработуваат. Дополнителни лични податоци се добиваат и обработуваат, само врз основа на претходна согласност на лицето на кое се однесуваат податоците. Ова е случај и при користење на **апликацијата** **MTEL MK**.

**Цел на обработката**

1. МТЕЛ ДООЕЛ Скопје осигурува дека податоците ќе се обработуваат во согласност со целта на обработка, а целта заради која се обработуваат е користење на услугите и поволностите кои ги нуди **апликацијата** **MTEL MK**.

**Пристап до личните податоци**

1. Пристап до личните податоци имаат само вработените во МТЕЛ ДООЕЛ Скопје, како и ангажираните соработници во согласност со работните задачи кои ги извршуваат врз основа на претходно обезбедени технички, организациски и кадровски мерки предвидени со внатрешните политики.
2. Личните податоци се достапни на трети лица само во следните случаи:

* Ако постои законска обврска или изречно овластување врз основа на закон (барање на надлежен државен орган или суд),
* Ако за извршување на поединечни дејства е ангажирано обработувач, а врз основа на договорен однос,
* На поврзаните друштва на МТЕЛ ДООЕЛ Скопје под услов да постои правен основ за таков пренос (согласност или легитимен интерес).

**Начин на чување, тајност и заштита на податоци**

1. Личните податоци што се обработуваат за користење на **апликацијата MTEL MK**, МТЕЛ ДООЕЛ Скопје ги чува во електронска форма.
2. Со цел заштита на личните податоци, МТЕЛ ДООЕЛ Скопје спроведува организациски, технички и кадровски мерки предвидени со внатрешните политики.

**Корисници на податоците (согласно дефиницијата на корисник од ЗЗЛП)**

1. МТЕЛ ДООЕЛ Скопје е овластен личните податоци кои се обработуваат во **апликацијата MTEL MK** да ги проследи до правосудните, истражните, безбедносните органи и други државни органи (судови, обвинителство и др.) и носители на јавни овластувања, кои во согласност со прописите или заради вршење на свои овластувања, обработуваат лични податоци.
2. МТЕЛ ДООЕЛ Скопје е овластен личните податоци, со цел остварување на права од договорот, да ги проследи до адвокати, лица кои вршат наплата на побарувачката, судови, извршители, сразмерно со целта на обработката, во согласност со прописите и почитувајќи ги ограничувањата предвидени со прописите.

**Правата на корисниците/претплатниците**

1. Корисникот/претплатникот чии податоци се обработуваат во рамки на **апликацијата MTEL MK**, ги има следните права:
   1. Право на пристап до личните податоци,
   2. Право на исправка на личните податоци,
   3. Право на бришење (право да се биде заборавен),
   4. Право на ограничување на обработувањето,
   5. Право на приговор,
   6. Право да поднесе барање за прекршување на Законот за заштита на лични податоци до Агенцијата за заштита на личните податоци.
   7. Право на повлекување на својата согласност за обработка на неговите лични податоци во **апликацијата** **MTEL MK,** преку Контакт центарот,со повик на телефонскиот број 15010, во кој случај корисникот нема да може да ја користи **апликацијата** **MTEL MK.**
2. За заштита на своите права во врска со обработката на личните податоци во рамки на **апликацијата MTEL MK**, корисникот може писмено да се обрати на офицерот за заштита на личните податоци на МТЕЛ ДООЕЛ Скопје на електронска адреса: ozlp@mtel.mk
3. Сите барања треба да бидат читливо и уредно пополнети и потпишани. Барањата за остварување на права се објавени на следниот линк: [Microsoft Word - Baranja za ostvaruvanje na vasite prava (mtel.mk)](https://mtel.mk/wp-content/uploads/2022/03/Baranja-za-ostvaruvanje-na-vasite-prava.pdf)
4. МТЕЛ ДООЕЛ Скопје ќе одговори на барањето без одложување, а најдоцна во рок од 30 дена од денот на приемот на комплетно и исправно барање, а во случај кога е барањето комплексно, најдоцна во рок од 3 месеци, при што корисникот пред истекот на првиот месец, ќе биде информиран за продолжувањето на рокот за одговор на барањето, што е во согласност со Законот.

**Прифаќање и почеток на важноста на оваа политика за приватност**

1. Со Вашата изјава дека сте согласни со оваа Политика за приватност, при пријавување/регистрирање како корисник на **апликацијата** **MTEL MK**, потврдувате дека сте ја прочитале, разбрале и прифатиле горе опишаната обработка на лични податоци.
2. Оваа Политика за приватност може периодично да се ажурира, но така што достигнатото ниво на заштита на приватноста нема да се намали.
3. Оваа Политика за приватност се применува од 01.09.2024 година.